Source: http://www.legex.ro/Hotararea-287-1998-15721.aspx
Timestamp: 2019-12-15 00:28:04+00:00

Document:
Hotărârea 287/1998 | Legislatie gratuita
Articolul 2 din actul Hotărârea 287 1998 in legatura cu Hotărârea 729 1997
Articolul 2 din actul Hotărârea 287 1998 in legatura cu Hotărârea 568 1997
Articolul 2 din actul Hotărârea 287 1998 abrogă Hotărârea 249 1997
Hotărârea 287 1998 in legatura cu articolul 4 din actul Legea 111 1996
Hotărârea 287 1998 abrogat de articolul 2 din actul Hotărârea 1627 2003
Articolul 1 din actul Hotărârea 287 1998 modificat de articolul 1 din actul Hotărârea 342 2000
Articolul 1 din actul Hotărârea 287 1998 modificat de articolul 1 din actul Hotărârea 832 1998
Articolul 7 din actul Hotărârea 287 1998 modificat de articolul 10 din actul Legea 154 1998
HOTARARE Nr. 287 din 27 mai 1998
ACT PUBLICAT IN: MONITORUL OFICIAL NR. 199 din 28 mai 1998
In temeiul art. 4 alin. (2) din Legea nr. 111/1996 privind desfasurarea in siguranta a activitatilor nucleare, republicata in Monitorul Oficial al Romaniei, Partea I, nr. 78 din 18 februarie 1998,
Se aproba Regulamentul de organizare si functionare a Comisiei Nationale pentru Controlul Activitatilor Nucleare, prevazut in anexa care face parte integranta din prezenta hotarare.
(1) Pe data intrarii in vigoare a prezentei hotarari se abroga Hotararea Guvernului nr. 249/1997 privind aprobarea Regulamentului de organizare si functionare a Comisiei Nationale pentru Controlul Activitatilor Nucleare, publicata in Monitorul Oficial al Romaniei, Partea I, nr. 116 din 9 iunie 1997.
(2) Hotararea Guvernului nr. 568/1997 privind organizarea si functionarea Ministerului Apelor, Padurilor si Protectiei Mediului, publicata in Monitorul Oficial al Romaniei, Partea I, nr. 266 din 6 octombrie 1997, si Hotararea Guvernului nr. 729/1997 privind organizarea si functionarea Ministerului Cercetarii si Tehnologiei, publicata in Monitorul Oficial al Romaniei, Partea I, nr. 317 din 18 noiembrie 1997, se modifica in mod corespunzator.
a Comisiei Nationale pentru Controlul Activitatilor Nucleare
(1) Comisia Nationala pentru Controlul Activitatilor Nucleare, denumita in continuare comisia, este autoritatea nationala competenta care exercita atributiile de reglementare, autorizare si control in domeniul nuclear, prevazute in Legea nr. 111/1996, republicata.
(2) Comisia este organ de specialitate al administratiei publice centrale, cu personalitate juridica, in subordinea Guvernului; sediul comisiei este in Bucuresti, Bdul Libertatii nr. 12, sectorul 5.
(3) Presedintele comisiei este ordonator principal de credite bugetare.
(1) Comisia isi exercita functiile in mod independent fata de ministere si alte autoritati ale administratiei publice centrale subordonate Guvernului.
(2) Comisia prezinta semestrial, in sedinta a Guvernului, un raport privind activitatea sa si modul in care titularii autorizatiilor pentru desfasurarea activitatilor nucleare respecta obligatiile prevazute de lege si propune masurile necesare.
(3) Comisia prezinta in sedinta a Guvernului, ori de cate ori este necesar, informari privind:
a) situatiile ce pot afecta operarea in conditii de securitate nucleara a instalatiilor si obiectivelor nucleare de interes national;
b) situatiile ce pot afecta atat interesele Romaniei, cat si protectia radiologica a populatiei si a proprietatii pe teritoriul Romaniei.
Atributiile principale ale comisiei sunt:
1. elibereaza autorizatii si permise de exercitare a activitatilor in domeniul nuclear in conditiile legii;
2. controleaza aplicarea prevederilor legale, a instructiunilor si a reglementarilor, in vederea desfasurarii in siguranta a activitatilor nucleare;
3. propune initierea proiectelor de legi, de ordonante, sau, dupa caz, de hotarari ale Guvernului privind desfasurarea in siguranta a activitatilor nucleare si elaboreaza reglementarile proprii si comune cu alte autoritati competente, potrivit legii;
4. elaboreaza instructiuni cu caracter obligatoriu, precum si reglementari de securitate nucleara privind asigurarea calitatii si functionarea in conditii de siguranta a obiectivelor si instalatiilor nucleare, protectia impotriva radiatiilor nucleare a personalului expus profesional, a populatiei, a mediului inconjurator si a bunurilor materiale, evidenta, pastrarea, protectia fizica si transportul materialelor radioactive si al materialelor fisionabile speciale, precum si gestionarea deseurilor radioactive;
5. emite reglementari pentru detalierea cerintelor generale de securitate nucleara, de protectie impotriva radiatiilor ionizante, de asigurare a calitatii, de control al neproliferarii armelor nucleare, de protectie fizica si de interventie in caz de accident nuclear, inclusiv procedurile de autorizare si control, precum si orice alte reglementari necesare activitatii de autorizare si control in domeniul nuclear;
6. avizeaza proiectele de acte normative ce au implicatii asupra domeniului nuclear;
7. revizuieste, ori de cate ori este necesar, Regulamentul de taxe si tarife pentru autorizarea si controlul activitatilor nucleare, cu avizul Ministerului Finantelor;
8. propune Guvernului reactualizarea nivelului amenzilor aplicabile pentru incalcarea dispozitiilor Legii nr. 111/1996, republicata, in raport cu rata inflatiei;
9. organizeaza, exercita si raspunde de controlul statului cu privire la aplicarea unitara a prevederilor legale in domeniul calitatii constructiilor ce adapostesc instalatii nucleare de interes national, in toate etapele si componentele sistemului calitatii in acest domeniu; constata contraventiile, aplica sanctiunile prevazute de lege si dispune, daca este cazul, oprirea lucrarilor realizate necorespunzator;
10. coopereaza cu alte organisme care au, potrivit legii, atributii in domeniul functionarii in conditii de siguranta a obiectivelor si instalatiilor nucleare, in corelare cu cerintele de protectie a mediului si a populatiei;
11. solicita avizul prevazut la art. 4 alin. (1) din Legea nr. 14/1992 privind organizarea si functionarea Serviciului Roman de Informatii, publicata in Monitorul Oficial al Romaniei, Partea I, nr. 33 din 3 martie 1992, in cazul obiectivelor si instalatiilor nucleare de interes national;
12. coordoneaza, la nivel national, activitatile privind fundamentarea, dezvoltarea si mentinerea performantelor sistemelor de protectie fizica a obiectivelor si instalatiilor nucleare de interes national, in conformitate cu legislatia interna si cu recomandarile organizatiilor internationale;
13. coordoneaza, la nivel national, activitatile privind prevenirea, combaterea si eliminarea traficului ilicit cu materiale radioactive si materiale nucleare;
14. avizeaza Programul national de cercetare din domeniul securitatii nucleare si radiologice, al radioactivitatii naturale si induse (poluare radioactiva) a mediului si al urgentei radiologice in caz de accident nuclear; aproba si urmareste realizarea programelor sectoriale de cercetare din aceste domenii;
15. elaboreaza proceduri pentru urmarirea radioactivitatii mediului, organizeaza si asigura supravegherea permanenta a acesteia pe teritoriul national;
16. informeaza prompt autoritatea centrala pentru protectia mediului si Ministerul Apararii Nationale despre orice crestere semnificativa a radioactivitatii mediului;
17. aproba, potrivit legii, planurile de interventie pentru cazurile de accident nuclear si participa la asigurarea interventiei;
18. colaboreaza cu organizatii si organisme internationale de profil;
19. initiaza si negociaza, din imputernicirea Guvernului, incheierea de acorduri si alte intelegeri internationale in domeniul nuclear;
20. initiaza, cu avizul Ministerului Afacerilor Externe, actiuni de promovare a intereselor specifice Romaniei in relatiile cu Agentia Internationala pentru Energia Atomica, Agentia pentru Energia Nucleara a Organizatiei pentru Cooperare si Dezvoltare Economica si cu alte organizatii internationale specializate in domeniul reglementarilor si controlului activitatilor nucleare si coopereaza, in conditiile legii, cu institutii similare din alte state;
21. urmareste si controleaza respectarea obligatiilor asumate de Romania prin semnarea conventiilor si a acordurilor internationale in domeniul nuclear;
22. controleaza aplicarea prevederilor acordurilor internationale in vigoare privind controlul garantiilor, protectia fizica, transportul materialelor fisionabile si radioactive, protectia impotriva radiatiilor, asigurarea calitatii si securitatea nucleara a instalatiilor;
23. elaboreaza si transmite Agentiei Internationale pentru Energia Atomica raportul privind masurile luate de Romania pentru implementarea obligatiilor rezultate din Conventia privind securitatea nucleara, semnata la Viena la 17 iunie 1994 si ratificata prin Legea nr. 43/1995, dupa aprobarea acestuia de catre Guvern;
24. reprezinta punctul de contact national in relatia cu Agentia Internationala pentru Energia Atomica in privinta notificarii rapide a accidentelor nucleare, a asistentei in caz de accident nuclear sau de urgenta radiologica si in privinta asistentei tehnice din domeniul nuclear;
25. achita Agentiei Internationale pentru Energia Atomica, din bugetul propriu, contributia de 8% din valoarea asistentei tehnice primite de comisie de la aceasta;
26. editeaza materiale de specialitate si de informare specifice domeniului sau de activitate;
27. asigura informarea publicului prin publicatii oficiale, comunicate de presa si alte forme specifice de informare;
28. indeplineste orice alte atributii prevazute de lege in domeniul reglementarii, autorizarii si controlului activitatilor nucleare.
Finantarea comisiei se asigura in conformitate cu prevederile art. 4 alin. (3) si (5) din Legea nr. 111/1996, republicata.
(1) Comisia va prelua in administrare de la Ministerul Apelor, Padurilor si Protectiei Mediului, pe baza de protocol incheiat in termen de 30 de zile de la intrarea in vigoare a prezentului regulament, bunurile mobile si imobile utilizate in prezent de personalul cu atributii in domeniul stabilit de lege in competenta comisiei, precum si bunurile ce ii revin din derularea acordurilor si contractelor incheiate pana la data intrarii in vigoare a prezentului regulament.
(2) Comisia va prelua in administrare de la Institutul de Cercetari si Ingineria Mediului, pe baza de protocol incheiat in termen de 15 zile de la intrarea in vigoare a prezentului regulament, intregul inventar de aparatura, utilaje specifice si mobilier de laborator, autolaboratoare pentru prelevari de probe si interventie in caz de accident nuclear, care au fost utilizate de Laboratorul de radioactivitate a mediului pana la data de 31 decembrie 1997, precum si bunurile ce revin acestui laborator prin derularea acordurilor si contractelor incheiate pana la data de 31 decembrie 1997.
(3) Pana la repartizarea unor sedii corespunzatoare, personalul comisiei cu locul de munca in afara sediului central va functiona in sediile si spatiile de lucru actuale din cadrul agentiilor de protectie a mediului si al Regiei Autonome "Apele Romane" din fiecare judet si din municipiul Bucuresti.
(1) Comisia are un numar maxim de 306 posturi, exclusiv demnitarul.
(2) Posturile se preiau de la Ministerul Apelor, Padurilor si Protectiei Mediului, astfel: 27 de posturi din aparatul propriu al ministerului si 280 de posturi de la agentiile de protectie a mediului.
(3) Distributia pe fiecare judet si pe municipiul Bucuresti a celor 280 de posturi prevazute la alin. (2) se stabileste prin protocol, incheiat intre comisie si Ministerul Apelor, Padurilor si Protectiei Mediului, in conditiile legii, in termen de 3 zile de la intrarea in vigoare a prezentului regulament.
(4) Personalul preluat de comisie din aparatul propriu al Ministerului Apelor, Padurilor si Protectiei Mediului este considerat transferat in interesul serviciului, urmand a fi reatestat pe post.
(5) Reprezentantii in teritoriu ai comisiei, care lucreaza in conditii de izolare, beneficiaza de spor de izolare la salariul de baza, conform legii.
(1) Comisia este condusa de un presedinte numit de primul-ministru.
(2) Functia de presedinte al comisiei este asimilata celei de secretar de stat.
Presedintele comisiei conduce intreaga activitate a comisiei si o reprezinta in raporturile cu ministerele, cu autoritatile centrale ale administratiei publice, cu alte autoritati publice si organizatii, cu persoane juridice si fizice din tara si din strainatate, cu Agentia Internationala pentru Energia Atomica, cu Agentia pentru Energia Nucleara a Organizatiei pentru Cooperare si Dezvoltare Economica, precum si cu alte organizatii internationale, regionale sau nationale din alte tari, de profil.
In exercitarea atributiilor sale, presedintele comisiei emite ordine si instructiuni.
(1) Structura organizatorica a comisiei este prevazuta in anexa la prezentul regulament. In cadrul acesteia, prin ordin al presedintelui comisiei se pot organiza servicii, birouri, laboratoare si colective temporare, conform prevederilor actelor normative in vigoare.
(2) Comisia poate avea reprezentanti si structuri teritoriale fara personalitate juridica in teritoriu, stabilite prin ordin al presedintelui comisiei.
(3) Personalul necesar pentru fiecare compartiment din structura organizatorica se stabileste prin ordin al presedintelui comisiei.
(4) Persoanelor care fac parte din comisie le este interzisa exercitarea, direct sau prin persoane interpuse, a activitatilor de comert si participarea la administrarea sau la conducerea unor regii autonome, societati comerciale sau organizatii cooperatiste cu obiect de activitate in domeniul de competenta al comisiei. Incalcarea acestei prevederi atrage dupa sine desfacerea contractului individual de munca si sanctiuni penale sau contraventionale, dupa caz, conform legii.
(5) Atributiile si modul de functionare a compartimentelor din structura organizatorica a comisiei se stabilesc prin ordin al presedintelui acesteia.
(1) Presedintele comisiei numeste, prin ordin, responsabili nationali pentru urmatoarele activitati:
a) raportarea evenimentelor nucleare;
b) raportarea de garantii pentru materiale nucleare, probleme de protectie fizica in domeniul nuclear, trafic ilicit de materiale nucleare si instalatii nucleare, controlul importului si exportului de materiale strategice pentru domeniul nuclear;
c) coordonarea proiectelor de asistenta tehnica realizate cu Agentia Internationala pentru Energia Atomica in domeniul de activitate al comisiei;
d) coordonarea proiectelor de asistenta tehnica realizate cu Agentia pentru Energia Nucleara a Organizatiei pentru Cooperare si Dezvoltare Economica in domeniul de activitate al comisiei;
e) alte activitati specifice comisiei, care implica contacte cu organizatii si organisme internationale de profil.
(2) Atributiile responsabililor nationali se stabilesc prin ordin al presedintelui comisiei.
Presedintele infiinteaza, prin ordin, consiliul de conducere, denumit in continuare consiliu.
(1) Consiliul este compus din:
b) directorul general al Directiei generale centrale nuclearoelectrice si ciclul combustibil;
c) directorul general al Directiei generale aplicatii radiatii ionizante;
d) directorul general al Directiei generale supravegherea radioactivitatii mediului;
e) directorul general al Directiei generale dezvoltare si resurse.
(2) Presedintele comisiei este si presedintele consiliului.
(3) Consiliul isi desfasoara activitatea conform unui regulament propriu, aprobat de presedintele comisiei, cu respectarea normelor legale in vigoare.
a) analizeaza si propune presedintelui comisiei masuri ce trebuie luate in domeniul desfasurarii in siguranta a activitatilor nucleare, in concordanta cu legislatia romaneasca in vigoare si cu acordurile internationale la care Romania este parte;
b) avizeaza masuri interne pentru comisie, in limita competentelor stabilite prin ordin al presedintelui, cu respectarea normelor legale.
(1) Pe langa consiliu functioneaza un consiliu consultativ al comisiei, alcatuit din specialisti si personalitati din diferite domenii de activitate, care nu sunt angajati ai comisiei.
(2) Componenta si atributiile consiliului consultativ se aproba, respectiv se stabilesc, prin ordin al presedintelui comisiei.
(3) Pentru activitatile desfasurate, membrii consiliului consultativ pot beneficia de drepturile prevazute de lege, cu avizul presedintelui comisiei.
Comisia are in dotare un parc auto propriu pentru transport de persoane, stabilit potrivit normelor legale in vigoare, precum si un parc auto propriu, destinat controlului activitatilor nucleare, precum si desfasurarii activitatii de supraveghere a radioactivitatii mediului, format din 25 de autovehicule, reducandu-se corespunzator numarul maxim de autovehicule cu aceste destinatii din Ministerul Apelor, Padurilor si Protectiei Mediului si din agentiile de protectie a mediului.
COMISIA NATIONALA PENTRU CONTROLUL
ACTIVITATILOR NUCLEARE
Numarul maxim de posturi: 306
________________________ | _______________________
| CONSILIUL DE CONDUCERE |_________|_________| CONSILIUL CONSULTATIV |
|________________________| | |_______________________|
____|________ _______|______ ________|__________ _____|________
| CENTRALE | | APLICATII | | SUPRAVEGHEREA | | DEZVOLTARE |
| NUCLEARO- | | RADIATII | | RADIOACTIVITATII | | SI RESURSE |
| ELECTRICE | | IONIZANTE | | MEDIULUI | | |
| SI CICLUL | | | | | | |
| COMBUSTIBIL | | | | | | |
|_____________| |______________| |___________________| | ____________|
_____|___ _____|___ _____|_____ ___|___
_|_ _|_ _|_ _|_ _|_ _|_ _|_ _|_
| A | | B | | C | | D | | E | | F | | G | | H |
|___| |___| |___| |___| |___| |___| |___| |___|
SEMNIFICATIA CASUTELOR DIN SCHEMA DE MAI SUS ESTE URMATOAREA:
A - Directia securitate nucleara
B - Directia supraveghere instalatii nucleare
C - Directia securitate radiologica
D - Directia radio-protectie operationala
E - Directia retea nationala
F - Directia analize si evaluari
G Directia economica
H Directia administrativa
COMENTARII la Hotărârea 287/1998
Momentan nu exista niciun comentariu la Hotărârea 287 din 1998
Alte acte pe aceeaşi temă cu Hotărârea 287/1998
Hotărârea 729 1997
Hotărârea 249 1997
Hotărârea 342 2000
pentru modificarea Regulamentului de organizare si functionare a Comisiei Nationale pentru Controlul Activitatilor Nucleare, aprobat prin Hotararea Guvernului nr. 287/1998

References: Articolul 2

Articolul 2

Articolul 2
 articolul 4
 articolul 2

Articolul 1
 articolul 1

Articolul 1
 articolul 1

Articolul 7
 articolul 10